ΕΞΩΡΑΪΣΤΙΚΟΣ ΠΟΛΙΤΙΣΤΙΚΟΣ ΣΥΛΛΟΓΟΣ

 « Ο ΑΓΙΟΣ ΚΩΝΣΤΑΝΤΙΝΟΣ »

Πλατεία Εργατικών Κατοικιών ΜΑΡΟΥΣΙ

 e-mail: kiousi.sma@gmail.com

facebook: Σύλλογος Εργατικών Κατοικιών Μαρούσι

Στα μέσα του Γενάρη κάλεσαν τον Σύλλογό μας από την διοίκηση του Δήμου , για να τους παρουσιάσουμε τα προβλήματα της γειτονιάς μας.

Στο κάλεσμα αυτό παρών ήταν και ο Σύλλογός των Ποντίων, ο οποίος εδρεύει στην ίδια γειτονιά.

Θεωρήσαμε ότι ήταν μια θετική ενέργεια να συζητούνται από κοινού τα προβλήματα μας.

Ο Σύλλογός μας επανειλημμένα και με διάφορους τρόπους ενημερώνει για τα προβλήματα της περιοχής μας την διοίκηση του Δήμου. Πρόσφατα μάλιστα ήταν στις 19 Δεκέμβρη 2016 στην Γενική Συνέλευσή μας, όπου ήταν παρόντα αρκετά μέλη της διοίκησης του Δήμου και ενημερώθηκαν για μια ακόμη φορά.

Στον Δήμο μας υποδέχθηκαν, ένας αντιδήμαρχος και δύο δημοτικοί σύμβουλοι της Διοίκησης. Μας δήλωσαν ότι μεταφέρουν «την έγνοια και την αγωνία» του δημάρχου κ. Πατούλη.

Μας δήλωσαν ακόμη ότι του όρισε ως αρμόδιους συντονιστές για οποιαδήποτε δράση του Δήμου σ΄ αυτήν την περιοχή.

Η αλήθεια είναι ότι πάνω από 10 χρόνια με δήμαρχο τον κ. Πατούλη, έχουμε εισπράξει μόνο «έγνοια και αγωνία» με ή χωρίς συντονιστές.

Παρόλα αυτά, εκτιμήσαμε θετικά το κάλεσμά τους να συζητήσουμε για τα προβλήματα της περιοχής.

Τίποτε όμως δεν έχει γίνει μέχρι σήμερα και φυσικά η αναμονή έχει και τα όριά της.

Γι΄αυτό θέτουμε δημόσια την δικιά μας αγωνία, μιας και διαβάζουμε ότι στο υπόλοιπο Μαρούσι γίνονται «έργα» με λιγότερη αγωνία και περισσότερο ενδιαφέρον από τον δήμαρχο κ. Πατούλη.

Όταν διαβάζουμε στον τοπικό τύπο γι’αυτά τα έργα που γίνονται ή πρόκειται να γίνουν στις γειτονιές του Μαρουσιού, εμάς στις Εργατικές Κατοικίες και στην γύρω περιοχή μας πιάνει θλίψη.

“Ζηλεύουμε” τις τυχερές γειτονιές που κάτι καλό αποκτούν ή θα αποκτήσουν από τον Δήμο όπως βιοκλιματικές παρεμβάσεις, παιδικές χαρές, ποδηλατόδρομους, αγωγούς ομβρίων, γήπεδα, πλατείες, πεζοδρόμια κ.α

Πολλές φορές έχουμε πει στις συναντήσεις μας με την διοίκηση του δήμου ότι ο οικισμός των Εργατικών και της γύρω περιοχής, είναι η πλέον παραμελημένη συνοικία του δήμου μας.

Η απάντηση που παίρνουμε είναι να μην λέμε τέτοια λόγια γιατί δεν ισχύουν και πως ο δήμαρχος «νοιάζεται πραγματικά για την γειτονιά αυτή».

Στην γειτονιά μας δεν έχουμε ούτε τα στοιχειώδη: καθαριότητα φωτισμό, κ.α

‘Ενα πρόσφατο παράδειγμα θα αναφέρω. Στις αρχές Δεκέμβρη του 2016 σε διάφορες γωνιές του οικισμού των Εργατικών Κατοικιών υπήρχαν ογκώδη και αρκετά κλαδιά δέντρων όπου έκλειναν τα πεζοδρόμια.

Ενώ ο Δήμος στόλιζε δέντρα στο κέντρο της πόλης και έκανε εορταστικές εκδηλώσεις, στις Εργατικές κρατήσαμε για στολίδια τα κλαριά και τα ογκώδη. Αυτά μαζεύτηταν μετά από τις 10 Γενάρη 2017. Παρέμειναν εκεί περισσότερο από ένα μήνα, παρά τις επανειλημμένες οχλήσεις μας προς τις υπηρεσίες του Δήμου.

Συμπέρασμα:

Πράγματι νοιάζεται η διοίκηση του δήμου. Θα μπορούσαν να ήταν ακόμα εκεί!!!!

Ας αναφερθούμε λίγο σε παλιότερα ρεπορτάζ για την περιοχή αυτή στον τοπικό τύπο. Οι διαμαρτυρίες μας έχουν και παρελθόν!!!

1. 17/09/2011 « Τι έχετε να απαντήσετε κύριε δήμαρχε»;; Διαμαρτυρία του Συλλόγου των Εργατικών.
2. 07/01/12 « εργατικές με ορόφους προβλήματα. Οδοιπορικό στην ταλαιπωρημένη γειτονιά Αμαρουσιού.»
3. 12/01/13 «Σταμάτησε ο χρόνος στις Εργατικές Κατοικίες Αμαρουσίου.

Υπάρχουν και άλλα ρεπορτάζ. Ο Σύλλογός μας με την βοήθεια του τοπικού τύπου προσπαθούσε να αναδείξει τα προβλήματα της περιοχής. Αποδείχθηκε ότι τελικά δεν αρκούν, ούτε τα ρεπορτάζ, ούτε οι προσωπικές συναντήσεις με τη διοίκηση του Δήμου. Η διοίκηση του κ. Πατούλη δεν αλλάζει ρότα. Πολλά **«ΘΑ»** και πλήρη εγκατάλλειψη των Εργατικών Κατοικιών και της γύρω από αυτές περιοχή.

Αυτά γράφηκαν τότε, τα ίδια προβλήματα συνεχίζουν να υπάρχουν μέχρι και σήμερα, ενώ διανύουμε την τρίτη θητεία όπου στον Δήμο διοίκηση ασκεί η ίδια παράταξη με δήμαρχο πάντα τον κ. Πατούλη.

Τρία έργα έχουν γίνει στον οικισμό με δήμαρχο τον κ. Πατούλη:

1. Αλλαγή στο δίκτυο αποχέτευσης, όπου τα προβλήματα είναι πολλά και συνεχή μέχρι σήμερα.
2. Πλακοστρώσεις, οι οποίες καταστρέφονται από τις καθιζήσεις των αποχετεύσεων.
3. Εγκαινίασε το γήπεδο μπάσκετ που λειτουργούσε από το 1977!!!!! Συνεχίζει βέβαια να λειτουργεί με πολλά προβλήματα και απαγορεύσεις σε παιδιά να αθλούνται εκεί, από αυτόν που έχει εγκαταστήσει στον χώρο ο κ. Πατούλης ως **«φύλακα»!!!!**

Οι πολίτες των εργατικών κατοικιών χρεώνονται και πληρώνουν κανονικά τους δημοτικούς φόρους και τέλη, όπως όλοι οι συμπολίτες μας στις άλλες γειτονιές. Τα δημοτικά τέλη, τα οποία είναι ανταποδοτικά ποτέ δεν «επιστρέφουν» στις εργατικές.

Τεράστιο λοιπόν το ερώτημα.

Γιατί η συγκεκριμένη γειτονιά να μην απολαμβάνει ίση μεταχείριση από τον δήμο;; Τίποτε περισσότερο, τίποτε λιγότερο απ΄αυτό που γράφετε ότι **«απολαμβάνουν»** οι άλλες γειτονιές του Μαρουσιού

Η γειτονιά μας έχει καταλήξει να εισπράττει μαζί με την **«έγνοια και την αγωνία»** του κ. Πατούλη, την εγκατάλλειψη και την υποβάθμιση της ποιότητας ζωής μας.

Εμείς θα επιμείνουμε με κάθε τρόπο, με ότι μπορούμε, για να αλλάξουμε αυτήν την εικόνα στην γειτονιά μας.

 Το Δ.Σ.

Ο Πρόεδρος Ο Γ.Γραμματέας

 ΚΑΤΣΟΥΛΑΣ ΝΙΚΟΣ ΠΕΤΡΟΠΟΥΛΟΣ ΠΕΤΡΟΣ